答栗轩周立德先生见寄
园林对芳菊，慊慊增别怀。游人在远路，欢燕不得偕。俯听蝼蛄鸣，仰视鸿雁飞。气候忽复易，敛衽起裴徊。寓形一世间，离合固难齐。清尊沈绿醑，采芳欲遗谁。叩门有远客，言从海上来。赠以瑶华音，谕以长相思。相思两意然，杳杳各天涯。嘉会良有日，崇德以为期。
主题：怀人
情感：思念、想家